Гали Зөлкәрнәев

Гали Зөлкәрнәев (Гали Камал улы Зөлкәрнәев, ) – язучы, тәрҗемәче, мөхәррир. БАССР язучылар берлеге рәисе (1945-1946).

 Тәрҗемәи хәле 
1905 елның 20 мартында хәзерге Чиләбе өлкәсе Коншак районы Сарыкүлмәк авылында туган. Бик яшьли көтүче булып ялланып эшли. 1922-1924 елларда Уралда урман хуҗалыкларында, 1925 елда Кәсле заводында кара эшче булып урнаша. Әлеге заводта кичке мәктәпне тәмамлый.

1928 елда туган ягына кайтып, вулыс уку йорты мөдире, вулыс башкарма комитеты рәисе була.

Уфада коммунистчыл университетта (1931-1934), Мәскәүдә пропагандистларның югары мәктәбендә (1935-1937) укый. Коммунистлар фиркасенең  Хәйбулла районы комитетында, Уфа шәһәр комитетында, китап сату идарәсендә эшли.

1940-1945, 1948 - 1969 елларда «Ҡыҙыл Башҡортостан» («Кызыл Башкортстан») газетасында: (1940-1944 баш мөхәррире),

1945-1946 елларда БАССР язучылар берлеге идарәсенең җаваплы сәркатибе (рәисе),

1946-1948 елларда  «Октябрь» журналының мөхәррире булып тора.Совет Башкортстаны язучылары Уфа, 1988, 155 биттә.

 Иҗаты 
Г. Зөлкәрнәевның журналистлык эшчәнлеге 1920 елларда, заводта эшләгән чорда башлана. Кәсле заводыннан «Башкурдистан» газетасына завод тормышы турында хәбәрләр җибәреп тора.

1944 елда «25 ел эчендә җөмһүрият матбугаты» дигән хезмәт бастырып чыгара.

1945 елдан тәнкыйтьче һәм тәрҗемәче буларак таныла башлый. Аерым язучылар турында 50 дән артык  мәкалә язып, матбугатта бастыра. «Мәҗит Гафури иҗатында империализмга каршы көрәш мотивлары», «Поэзиядә халыклар дуслыгы идеяләренең чагылышы», «Сугыштан соңгы прозада эшче образы», «Габдулла Амантай» һ.б. хезмәтләре аеруча игътибарга лаек.

1955 елда «БАССР совет язучылары» исемле белешмә китапны төзеп бастыра.

Г. Зөлкәрнәев тәрҗемә эше белән дә шөгыльләнде. В. Панованың «Юлдашлар» (1948), Н. Островскийның «Корыч ничек чыныкты» (1951), «Давылда туганнар» (1980); Л.Н. Толстойның «Севастополь хикәяләре»н (1950), И.С. Тургеневның «Сунарчы язмалары»н (1952), А.М. Горькийның «Италия хикәяләре»н тәрҗемә итте.

1954 елдан ССРБ язучылар берлеге әгъзасы.

 Әдәбият 
Низамов, Р. Гали Камалович Зулькарнаев / Р. Низамов // Кунашак - земля предков. - Чиләбе, 2000.

 Чыганаклар 
Совет Башкортстаны язучылары (биобиблиографик белешмәлек). Уфа, 1988.

 Сылтамалар 
   Башкортстан (белешмәлек) 

 Искәрмәләр 

Төркем:Башкортстан язучылары
Төркем:Башкорт язучылары
Төркем:Башкорт шагыйрьләре
Төркем:Журналистлар
Төркем:Мөхәррирләр
Төркем:Язучылар берлеге рәисләре